Document ID: /roh_data/filtered/swiss_laws_in_ROHinterleaved.jsonl.gz/16238

This text was translated from DE into Rumantsch Grischun.

Die Zeichnung der Stammanteile bedarf zu ihrer Gültigkeit der Angabe von Anzahl, Nennwert und Ausgabebetrag sowie gegebenenfalls der Kategorie der Stammanteile. In der Urkunde über die Zeichnung muss hingewiesen werden auf statutarische Bestimmungen über:1. Nachschusspflichten;2. Nebenleistungspflichten;3. Konkurrenzverbote für die Gesellschafter;4. Vorhand-, Vorkaufs- und Kaufsrechte der Gesellschafter oder der Gesellschaft;5. Konventionalstrafen.

Per che la suttascripziun da las quotas da basa saja valaivla, ston vegnir inditgads il dumber, la valur nominala, l’import d’emissiun sco eventualmain er la categoria da las quotas da basa. En il document davart la suttascripziun stoi vegnir renvià a las disposiziuns statutaras davart:1. las obligaziuns da far pajaments supplementars;2. las obligaziuns da furnir prestaziuns accessoricas;3. ils scumonds per ils societaris da far concurrenza;4. ils dretgs da preferenza, ils dretgs da precumpra u ils dretgs da cumpra dals societaris u da la societad;5. ils chastis convenziunals.